«Լույսի» «Զարգացնենք Հայաստանը միասին» ծրագրի ընթացքում իրականության են կոչվում մենթորների և մենթիների համատեղ մշակած համայնքային զարգացման նախագծերը։ Ձեռք բերած գիտելիքը գործնականում կիրառելով՝ «Լույսի» կրթաթոշակառուներն ու նրանց մենթիները նորարարական լուծումներ են առաջարկում համայնքներում առկա մարտահրավերների համար՝ համագործակցելով տեղի բնակչության հետ։ Այս բազմակողմ գործընկերությունը դրական փոփոխությունների ալիք է առաջացնում, որոնք այնքան կարևոր են Հայաստանի զարգացման համար։